**NACIONALNI MESEC SKUPNEGA BRANJA 2020**

**BEREMO**  **SKUPAJ**

LETOŠNJI NACIONALNI MESEC SKUPNEGA BRANJA – BEREMO SKUPAJ BO POTEKAL:

* od 8. septembra (mednarodni dan pismenosti)
* do 11. oktobra( zaključek Tedna otroka).

Tudi letos želimo spodbuditi mlade bralce sodelovanja pri evropski bralni kampanji EURead (Evropa bere), ki povezuje že obstoječe bralne aktivnosti po vsej Evropi z namenom dviga zavesti o pomembnosti izobraževanja in pismenosti v zgodnjem otroštvu.

Letos bomo še posebno poudarjali pomen **domače knjižnice**, ki ima velik vpliv na bralno pismenost in vzgojo bralcev za vse življenje.

Kako pomembna je dostopnost do bralnih gradiv, smo se morda v celoti zavedali šele v času, ko so bile knjižnice in knjigarne zaprte. Tudi zato bomo še posebej pozorni tako na mrežo knjigarn z možnostmi spletnih poti do knjig, kot na pomen dostopov do e-zbirk različnih bralnih gradiv.

Skupni cilj kampanje je dati vsakemu državljanu možnost postati bralec in polno sodelovati v evropski družbi.

V sodelovanju s šolsko knjižnico vas že zdaj vabim, da se nam pridružite pri 10 minutah jutranjega branja – BRALNI ZAJTRK in mesec posvetite branju, pogovoru o knjigah, bralnim aktivnostim, bralni znački …

